Ivory Coast ເລືອກຕັ້ງ ປະທານາທິບໍດີຮອບຊີ້ຂາດ
ການ​ແຂ່ງຂັນ​ລະຫວ່າງ​ປະທານາທິບໍດີ Laurent Gbagbo ແລະ​ທ່ານ Alassane Ouattara ຖື​ວ່າ​ສູ​ສີ​ກັນ​ທີ່​ສຸດ.
ບ່ອນປ່ອນບັດເລືອກຕັ້ງໄຂຂຶ້ນໃນ ວັນອາທິດມື້ນີ້ ສໍາລັບການເລືອກ ຕັ້ງປະທານາທິບໍດີຮອບຕັດສິນ ຊີ້ ຂາດຂອງ Ivory Coast ການແຂ່ງຂັນລະຫວ່າງປະທາ ນາທິບໍດີ Laurent Gbagbo ແລະຄູ່ແຂ່ງທ່ານ Alassane Ouattara ຖືວ່າສູສີກັນທີ່ສຸດ ເກີນກ່ວາຈະບອກໄດ້ວ່າຜູ້ໃດ ຈະຊະນະການເລືອກຕັ້ງ ແລະ ການໂຄສະນາຫາສຽງເລືອກຕັ້ງ ໃນໄລຍະບໍ່ເທົ່າໃດມື້ສຸດທ້າຍນີ້ ກໍໄດ້ເຕັມໄປດ້ວຍການກໍ່ຄວາມຮຸນແຮງຕາມຖະໜົນ ຊຶ່ງ ເຮັດໃຫ້ມີຜູ້ຄົນເສຍຊີວິດແລະບັນຫາຂັດແຍ້ງກັນກ່ຽວກັບການຫ້າມຜູ້ຄົນສັນຈອນໄປມາ ໃນຍາມ ກາງຄືນນັ້ນ ພວກທີ່ເຫັນເຫດການກ່າວວ່າ ປະຊາຊົນ 3 ຄົນເສຍຊີວິດແລະອີກຫລາຍຄົນໄດ້ຮັບບາດ ເຈັບໃນວັນເສົາວານນີ້ ເວລາຕໍາຫລວດທໍາການຕໍ່ສູ້ກັບພວກສະໜັບສະໜຸນທ່ານ Ouat- tara ໃນເຂດ Abobo ຂອງນະຄອນຫລວງ Abidjan ນັ້ນ ທ່ານ Ouattara ໄດ້ຮຽກຮ້ອງໃຫ້ພວກສະໜັບສະໜຸນທ່ານ ບໍ່ໃຫ້ເອົາຫົວຊານໍາການ ຫ້າມອອກນອກບ້ານໃນຍາມກາງຄືນ ທີ່ປະທານາທິບໍດີ Gbagbo ໄດ້ ປະກາດໃຊ້ນັ້ນ ໂດຍກ່າວວ່າ ມັນມີແຕ່ຈະອໍານວຍໃຫ້ພວກເຈົ້າໜ້າທີ່ລັດຖະບານທໍາການສໍ້ໂກງການ ເລືອກຕັ້ງ ທ່ານ Gbagbo ກ່າວວ່າ ການຫ້າມຜູ້ຄົນສັນຈອນໄປມາໃນຍາມກາງຄືນແມ່ນມີວັດຖຸປະ ສົງເພື່ອຮັກສາຄວາມເປັນລະບຽບຮຽບຮ້ອບແລະມັນຈະບໍ່ມີຜົນກະທົບໃດໆຕໍ່ຄວາມໂປ່ງ ໃສຂອງການເລືອກຕັ້ງນັ້ນ